stanford-oval/wikipedia huggingface dataset:
מארג' שוט
ביוגרפיה > סינסינטי רדס

שוט הייתה אוהדת קבוצת סינסינטי רדס במשך רוב חייה. מ-1963 ואילך, היא פעלה כדי לגייס כסף עבור בית החולים לילדים בסינסינטי, בהשתתפות כמה משחקני קבוצת הרדס. ב-1981, שוט רכשה מעט מניות בקבוצה שהייתה בבעלותה של חברת ביטוח. ב-21 בדצמבר 1984, היא רכשה את השליטה בקבוצה עבור 11 מיליון דולר, ובכך הפכה למנהלת ושותפה כללית והאישה הראשונה שקונה קבוצת MLB. ב-1985 מונתה לנשיאה ומנכ"לית המועדון. חמש שנים לאחר מכן, הרדס זכו בוורלד סיריס, כאשר נצחו את אוקלנד אתלטיקס.
שוט הפכה במהרה לאחת המנהלות הבולטות ביותר של ליגת הבייסבול. אוהדים שיבחו את מאמציה לשמור על מחירים נמוכים באצטדיון. לדוגמה, היא שמרה את המחיר של נקניקייה בלחמנייה על דולר אחד ושמרה על מחיר מושב באצטדיון של כ-12 דולר - הזול ביותר בבייסבול. בניגוד לרוב הבעלים, היא ישבה במושב רגיל באצטדיון ריברפרונט, ולעיתים קרובות נעתנה לבקשות לחתימות ממעריצים. לעיתים קרובות אישרה לקבוצות של ילדים לרוץ למרכז השדה ובחזרה. באפן קבוע הגיעה למשחקים עם כלבתה.
שוט ספגה ביקורת על גישתה הפיננסית ועל כך שלא השקיעה את הכסף הדרוש כדי לבנות את הקבוצה. גישתה הפיננסית באה לידי ביטוי בהצרותיה הפומביות על הצורך לשלם לשחקנים בזמן שהם פצועים, בעיקר כאשר דיברה על שחקן הקבוצה חוסה ריג'ו (שהיה פצוע במרפק), והתלוננה: "משלמים שלושה מיליון דולר בשביל שישב על הישבן שלו!".
מחלוקות ועזיבת השותפות בקבוצה

במהלך השנים ספגה שוט ביקורת בעקבות התבטאויותיה כנגד יהודים, אפרו-אמריקאים ויפנים. בנובמבר 1992 הואשמה על ידי צ'ארלס לוי, מנהל שיווק לשעבר ברדס, באמירות על עובד נוסף בקבוצה, כאשר אמרה עליו "כושי מיליונר". בנוסף טען לוי שמארג' שוט מחזיקה בביתה צלב קרס, וטען ששמע אותה אומרת "יהודים ערמומיים, כולם אותו דבר" למחרת פרסמה שוט הצהרה בה טענה שההאשמות נגדה בגין גזענות מוגזמות ושהיא לא התכוונה לפגוע באף אחד באמירותיה או בבעלותה על צלב קרס, שלטענתה קיבלה מאחד העובדים.
ב-29 בנובמבר 1992, אמרה שוט כי ההערה "כושי מיליונר" נאמרה בצחוק, אך לאחר מכן הצהירה כי לדעתה אדולף היטלר היה טוב בהתחלה לגרמניה הנאצית וכן שאינה מבינה למה המילה "ג'אפ" (כינוי גנאי ליפניף באנגלית: jap) נתפסת כפוגענית.
באותה שנה, התפרסמה בניו יורק טיימס עדות של עוזרת לשעבר של קבוצת אוקלנד אתלטיקס, שרון ג'ונס, לפיה שוט נשמעה אומרת לפני תחילת שיחת ועידה, "לעולם לא הייתי מעסיקה עוד כושי, אני מעדיפה עובד שיהיה קוף מאומן מאשר כושי".
ועדה של ארבעה אנשים התכנסה לחקור את שוט וב-3 בפברואר 1993, היא נקנסה ב-250,000 דולר ונאסר עליה להשתתף בכל פעילויות היום-יום בקבוצת הרדס בעונת 1993. שוט חזרה לעבוד ב-1 בנובמבר.
ב-5 במאי 1996, עוררה שוט זעם רב כאשר השמיעה הצהרות אוהדות כלפי אדולף היטלר, ואמרה כי "הוא היה טוב בהתחלה, אבל הלך רחוק מדי". ליגת ה-MLB שוב אסרה על שוט עבודות יום יומיות עד 1998. מאוחר יותר, בחודש מאי, שוט צוטטה במגזין ספורטס אילוסטרייטד, כשהיא מדברת ב"מבטא יפני קריקטורי" כאשר תיארה את פגישתה עם ראש ממשלת יפן. בנוסף, היא אמרה כי היא לא אוהבת כאשר ילדים אסייתים-אמריקאים "מעפילים על הילדים שלנו" בתיכון.
ב-20 באפריל 1999, שוט הסכימה למכור את השליטה ברדס עבור 67 מיליון דולר לקבוצה בראשות איש העסקים מסינסינטי, קרל לנדנר.
מותה

בשנת 2001, שוט, אשר עישנה שנים רבות, החלה לפתח בעיות בריאות. היא אושפזה פעמיים בשל בעיות נשימה וסבלה מדלקת ריאות בשנת 2003. ב-9 בפברואר 2004 אושפזה שוט. מספר דיווחים טענו שאושפזה עקב הצטננות, בעוד שאחרים טענו שהתלוננה על כאבים בברך. עם זאת, במהלך שהייתה, פיתחה בעיות נשימה ונזקקה להנשמה. שוט נפטרה בגיל 75 בבית חולים בסינסינטי.
הערות שוליים

↑  "Township to restore Marge Schott's home". The Columbus Dispatch (באנגלית). נבדק ב-2018-10-18.
↑  Cincinnati Enquirer  | cincinnati.com, Cincinnati.com (באנגלית)
↑  Rick Swaine, The Integration of Major League Baseball: A Team by Team History, McFarland, 2009-11-06. (באנגלית)
↑  David Nemec, Scott Flatow, This Day in Baseball: A Day-by-Day Record of the Events That Shaped the Game, Taylor Trade Publishing, 2008-12-16. (באנגלית)
1 2  The Reds' owner, long ago reduced to a life of - 05.20.96 - SI Vault, ‏2011-03-05
↑  "Baseball's Greatest Scandals, #8: Marge Schott By Both Sides". AZ Snake Pit. נבדק ב-2018-10-18.
↑  "Baseball Set Precedent for Disciplining an Owner" (באנגלית). נבדק ב-2018-10-18.
1 2  Emmis Communications, Cincinnati Magazine, Emmis Communications, 2006-02. (באנגלית)
| --- | --- |
בקרת זהויות :  ISNI: 0000 0003 8625 1830  LCCN: no94010229  VIAF: 73428622   WorldCat (עם VIAF): 73428622 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מארג' שוט".
למידה מבוססת משחק

למידה מבוססת משחק היא סוג למידה המשתמשת במשחק ככלי להעברת והטמעת התכנים הרצויים. באופן כללי, למידה מבוססת משחק מתוכננת לאזן בין הנושא או התוכן הנלמדים למשחקיות וליכולת של השחקן ליישם את הנושא בעולם האמיתי.
היסטוריה

משחקים שימשו ככלי למידה מזה זמן רב. באמצעות משחק השחמט אצילים בימי הביניים למדו אסטרטגיות מלחמה. במהלך מלחמת האזרחים האמריקנית, מתנדבים מרוד איילנד שיחקו קריגספיל אמריקאי, שהומצא ב-1812 כאימון לקציני מלחמה פרוסים. בשנת 1837 הומצא על ידי פרידריך פרבל גן הילדים, שהתבסס על למידה דרך משחק.
תאוריה

שילוב של משחק בלמידה תורם למוטיבציה, להנאה ולעניין של הלומדים כמו גם של המלמדים. למידה דרך משחק נתפסת כיעילה מאחר שהיא מזמנת למידה טבעית, והמטרות הלימודיות מושגות בה בדרך עקיפה. לאור האמור לעיל, קיים מתח מובנה בשימוש במשחק כאמצעי למידה לבין משחק שכל מטרתו היא ההנאה. מודעות למתח זה עשויה לשמור עלינו מפגיעה ברוח הקלילה, השמחה והמשוחררת של המשחק.
תאוריה > מטרות לימודיות אפשריות

ידע אקדמי: המשחק יכול להשתלב בכל שלב בלמידה: כפתיחה לנושא חדש או כיישום ותרגול של נושא שנלמד.
כישורים ומיומנויות: כל משחק מזמן פיתוח של כישורים שונים, כגון: כישורי חיים, כישורי שפה, תקשורת חברתית ועוד. המשתתפים נדרשים להפגין רמת  מיומנות ויכולות קוגניטיביות, מוטוריות, רגשיות ואחרות. במשחק הלימודי, פיתוח כישורים ומיומנויות אלה יכולים להיות משולבים במטרות הלימודיות או להוות מטרה בפני עצמה.
למידה פעילה: באמצעות המשחק התלמידים מתמודדים עם אתגרים ומצבים שלא תמיד באים לידי ביטוי בלמידה פרונטלית: חקירה, פתרון בעיות, מעורבות שווה של כל המשתתפים, פיתוח הסקרנות, דמיון ויצירתיות, שיתוף פעולה בין חברי צוות ועוד.
תאוריה > הפן הביולוגי

במהלך המשחק מייצר המוח מוליך עצבי (נוירוטרנסמיטר) בשם דופמין. הסיבה להיווצרות אותו דופמין נעוצה במוטיבציה, והרצון לשחק. אותה זרימת דופמין מעודדת יצירת קישורים בין תאי עצב, כלומר - מעודדת את תהליך הלמידה.
למידה באמצעות משחקי מחשב

משחקי מחשב מתוכננים כך שכיף לשחק בהם. בעשורים האחרונים הם מחליפים בהדרגה משחקים מסורתיים יותר במסגרת פעילויות הפנאי, וצוברים פופולריות רבה בקרב ילדים ומתבגרים. כל משחק מחשב שיוצר עוררות ודורש מידה מסוימת של מאמץ מנטלי עשוי לשפר את הכישורים הקוגניטיביים של השחקן.
ההתעניינות בבחינת הרלוונטיות וההיתרונות בשימוש במשחקי וידאו לצורך למידה, נובעת בין היתר, מתסכול משיטות הלימוד הקיימות ומהפוטנציאל הטמון בכמות הרבה של האנשים המשחקים במשחקים אלו ומיכולתם של המשחקים לספק חוויית למידה אקטיבית.
אנשים מדווחים כי הם נהנים לשפר את הכישורים שלהם דווקא באמצעות משחק המאפשר להם לעלות ברמות הקושי. אחת הסיבות לכך היא היכולת של המשחק לעורר את חוויית הזרימה, שהיא מצב תודעתי מהנה המתגמל בזכות עצמו.
לעיתים קרובות במשחקים קיימים אלמנטים פנטזיונים הרותמים את השחקנים לפעילות לימודית דרך סיפור מסגרת. משחקי וידאו חינוכיים יכולים להעניק מוטיבציה לתלמידים, ולאפשר להם לפתח מודעות לנסיבתיות. התלמידים מסוגלים להביע עצמם כאינדיבידואלים במהלך הלמידה.
על פי ריצ'רד נ. ואן אק, ישנן שלוש גישות מרכזיות ליצירת תוכנה שתעורר צמיחה קוגניטיבית אצל השחקן:
בניית משחקים "מאפס", על ידי אנשי חינוך ומתכנתים.
אינטגרציה של מוצרי מדף בתוך העולם החינוכי.
יצירת משחקים "מאפס" על ידי התלמידים עצמם.
על פי ון אק, הגישה המעודדת אינטגרציה של משחקים מסחריים בתוך הכיתה היא היעילה ביותר מבחינת זמן ועלות. מחקרים אקדמיים שונים נעשו כדי לאפיין אילו מיומנויות נרכשות באמצעות סוגי משחקים שונים.
יתרון בולט לגישה המעודדת יצירת משחקים על ידי התלמידים עצמם הוא מעורבות התלמידים - מה שהופך אותם למשתתפים פעילים בלמידה עצמה, ולפותרי בעיות. כמו כן הם נדרשים לאינטראקציה חברתית מורכבת, הכוללת סיוע והפריה הדדית.
על פי ג'יימס פ. גיי, משחקי וידאו הם הכלי האולטימטיבי ללמידה באמצעות מתודולוגית של למידה מתוך חוויות חוויות הנרכשות מתוך פתרון בעיות. על אף שאין מדובר בשיטת למידה חדשה, אלא בשיטה ידועה אשר אינה חפה מחסרונות, לדידו של ג'יימס פ. גיי פלטפורמת משחקי הווידאו היא פלטפורמה המכילה פתרון לחסרונות השיטה, שעה שמשחקי הווידאו מספקות למשתמש חוויות מעוצבות היטב ללמידה כחלק ממתודה של פתרון בעיות.
למידה באמצעות משחקי מחשב מעוררת, בין היתר, אתגר למציאת שיטה מהימנה למדידת הלמידה, כזו שאינה מסתמכת על הצורך של הנבדק להיזכר בחוויה אותה חווה כאשר שיחק במשחק המחשב. פולר א. וקיוסאק ב. מציעים שיטה למדידת הלמידה מתוך משחקי מחשב המבוססת על שתי שיטות פסיכו-פיזיקליות: מעקב עין (Eye tracking) וספירת התדירות של מצמוצים אנדוגניים, כאשר טכנולוגיית מעקב עין מבוססת על מתקן אינפרא אדום העוקב אחר תנועות אישונים ויכול לזהות באילו נקודות במסך המשחק מתמקד ולכמה זמן, וממידע זה ניתן להסיק על חלקים בהם המשחק נתקל בקושי ועל כמות עיבוד המידע שהתרחש. מצמוץ העיניים הוא סממן נוסף לקיומם של תהליכים קוגניטיביים כאשר ידוע שמצמוצים אנדוגניים (כאלה המתרחשים במהלך תפיסה, תגובה או עיבוד מידע) מתאפיינים באמפליטודה (העוצמה) הנמוכה ביותר ובמשך הזמן הקצר ביותר. ניתן למדוד את תדירות ומשך המצמוצים באמצעות אלקטרודות המונחות בקרב עיניו של הנבדק ומודדות את הפעילות החשמלית של השרירים הלוונטיים (שיטת EOG).
ראו גם

אימון מוחי
זרימה (פסיכולוגיה)
קהוט (kahoot)
לרגו (LerGO)
לקריאה נוספת

Fowler, A., & Cusack, B. (2014). A Proposed method for measuring learning in video games. GSTF Journal on Computing (JoC), 3(4), 42.
Fromme, Johannes, & Unger, Alexander. (2012). Computer Games and New Media Cultures: A Handbook of Digital Games Studies. Part V: Educational Approaches and Learning, pp. 542-677.
לזלי ניקול

| --- | --- |

לזלי ניקול
 לידה:  7 באוגוסט 1953 (בת 71) מנצ'סטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1986 
 מקום לימודים:  בית ספר גילדהול למוזיקה ודרמה 
 פרופיל ב-IMDb
 
לזלי ניקול (באנגלית: Lesley Nicol; נולדה ב-7 באוגוסט 1953) היא שחקנית אנגלייה הידועה בעיקר מהופעתה בתפקיד הטבחית בריל פטמור בסדרת הדרמה "אחוזת דאונטון" של ITV, בדמות גברת ביוור בעיבוד של ה-BBC משנת 1988 לספר "האריה, המכשפה וארון הבגדים", ובסרט על פי "כס הכסף" מ-1990.
ביוגרפיה

ניקול נולדה בעיר פלימות' שבמחוז דבון, וגדלה ליד מנצ'סטר. אמה הייתה שחקנית חובבת ואביה היה רופא. היא למדה משחק בבית ספר גילדהול למוזיקה ודרמה.
ניקול כיכבה בתפקידי אורח בסדרות טלוויזיה בריטיות רבות. ב-1999 הופיעה לראשונה בקולנוע בסרט "East Is East", וגילמה את אותה דמות ששיחקה בהפקה הבימתית. בשנים 2000 עד 2002 שיחקה בתפקיד רוזי בהפקה של הווסט אנד למחזמר מאמה מיה!. עוד השתתפה בתפקיד אורח בפרק בסיטקום האמריקני "לגדל את הופ".
ניקול השתתפה בכל שש העונות של סדרת הדרמה "אחוזת דאונטון" בתפקיד הטבחית גברת פטמור.
ביוגרפיה > חיים אישיים

לניקול יש אחיינית בשם בריטניה ילידת ארצות הברית שהיא גם שחקנית. היא שיחקה בסרט "The Wicker Tree".
הערות שוליים

1 2  Watts, Halina (21 ביוני 2014). "Downton Abbey star Lesley Nicol on how she never follows the rules". Daily Mirror. UK. נבדק ב-12 במרץ 2015. At 61, .... {{cite news}}:  (עזרה)
↑  Downton Abbey - Lesley Nicol
| --- | --- |
בקרת זהויות :  BNE: XX5653811  BnF: cb18018818p (data)  ISNI: 0000 0005 0719 7616  LCCN: no2012049406  SUDOC: 256093024  VIAF: 242788701   WorldCat (עם VIAF): 242788701
לזלי פיינברג

| --- | --- |

לזלי פיינברג, 1997  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 בספטמבר 1949 קנזס סיטי, ארצות הברית 
 פטירה:  15 בנובמבר 2014 (בגיל 65) סירקיוז, ארצות הברית 
 שם לידה:  Diane Leslie Feinberg 
 מדינה:  ארצות הברית 
 לאום:  ארצות הברית ארצות הברית
 מקום לימודים:  Bennett High School 
 שפות היצירה:  אנגלית אמריקאית 
 יצירות בולטות:  סטון בוץ' בלוז
 בן או בת זוג:  מיני ברוס פראט 
 פרסים והוקרה:  פרס למדא לספרות (1994) 
 transgenderwarrior.org
 
לזלי פיינברג (באנגלית:‏ Leslie Feinberg;‏ 1 בספטמבר 1949 – 15 בנובמבר 2014) הייתה סופרת, פעיל שמאל פוליטי, ופעלה למען זכויות להט"ב אמריקאית ממוצא יהודי, ועסק בעיתונאות פוליטית וערכה בעיתון Workers world. ההזדהות של פיינברג היא כטרנסג'נדר ג'נדרקוויר. פעילותה בנושאי זהויות מגדריות הייתה חלוצית. הפניה המועדפת על פיינברג הייתה נטולת המגדר "Zie" (במקום He/She).
ביוגרפיה

פיינברג נולדה ב-1949 למשפחה יהודית ממעמד הפועלים. על אף שבלידה הוגדרה כנקבה והוריה גידלו אותה כבת, פיינברג לא הזדהה כך. בכתיבה ובדיבור ביקשה כי יתייחסו אליה בפנייה נייטרליות מבחינה מגדרית. הרומן סטון בוץ' בלוז, שפורסם על ידי פיינברג, נחשב לרומן פורץ דרך בתחום ספרות להט"ב ומגדר. הוא זכה בפרס למדא לספרות בשנת 1993 ותורגם לשפות רבות (בהן עברית).
הרומן, שאינו אוטוביוגרפי, מספר את סיפורה של ג'ס גולדברג, שהיא סטון בוץ', בת למשפחה יהודית חילונית הגדלה בעיירה שמרנית בבאפלו שבניו יורק. בספר מתואר הקושי להיות שונה מבחינה מגדרית בארצות הברית משנות ה-60 ועד שנות ה-80, וכן מתוארות זהויות, תת-זהויות, מונחים והתנהגויות מגדריות שלא זכו קודם לחשיפה בספרות, כמו: Heshe, Femme, Binding ו-‘To pass’ ‎. הספר מוקדש לזכרה של סילביה ריברה.
החל מסוף שנות ה-90 נלמד הספר "סטון בוץ' בלוז" במספר אוניברסיטאות ומכללות בארצות הברית. מלבד הכתיבה הספרותית, פיינברג ידועה בכתיבה עיתונאית ובכתיבת ספרי עיון בנושאים חברתיים, פוליטיים ומגדריים.
פעילות

בשנות ה-60 החלה המעורבות של פיינברג בזרם הפוליטי השמאלי בתנועה לזכויות להט"ב בארצות הברית. התמיכה של פיינברג בזכות הפלסטינים להגדרה עצמית הייתה מהראשונות שנשמעו. ב-1974 השתתפה בהנהגת המצעד נגד הגזענות שנערך בבוסטון. ב-1975 הצטרף למאבק למען פעיל התנועה לזכויות הילידים האמריקאים לאונרד פלטייר (אנ').‏ החל ב-1981 החלה לפעול יחד עם פעילי זכויות אדם נוספים למען העיתונאי מומיה אבו ג'אמאל. בשנת 1984, בשיאה של מגפת האיידס, ערך פיינברג מסע הרצאות על משבר האיידס ברחבי ארצות הברית. מאבקים נוספים בהם לקחה חלק: שותפות במאבק למען זכויות נשים ונגד גזענות והתנגדות אקטיביסטית לקו קלוקס קלאן. בשנות ה-70 איבחנו את פיינברג במחלת ליים. בשנת 2008 החלה לסבול מנכות, ובין יתר המגבלות היו גם קשיים בכתיבה. בשנת 1992 נוצרה הכרות בין פיינברג ובין המשוררת האמריקאית הלסבית והאקטיביסטית הבולטת מיני ברוס פראט (אנ'), אלו חיו כזוג במשך 22 שנה, עד לפטירה של פיינברג.
ספרים

Transgender Liberation: A Movement Whose Time Has Come, World View Forum, 1992
Transgender Warriors: Making History from Joan of Arc to Dennis Rodman. Boston: Beacon Press, 1996
Trans Liberation: Beyond Pink or Blue, Beacon Press, 1999
Drag King Dreams New York: Carroll & Graf, 2006
Rainbow Solidarity in Defense of Cuba, New York: World View Forum
בתרגום עברי:
סטון בוץ' בלוז; מאנגלית: יסמין פיאמנטה; עריכת תרגום: אפרת רותם, פתח תקווה: סיטרא אחרא, 2005.
הערות שוליים

↑  סטון בוץ' הוא מושג המתאר לסבית עם סממנים מגדריים גבריים, המעדיפה שלא ייגעו בה כלל במהלך יחסי המין; היא בוחרת להישאר לבושה, או שלא להחדר ביחסי המין.
↑  מונח סלנג מיושן שתיאר לסבית בוצ'ית, כלומר בעלת מאפייני "מגדר גבריים", או אישה בעלת מאפיינים כאלה שאינה לסבית, או טרנסג'נדר. לעיתים נאמר בקונוטציה שלילית
↑  "לסבית נשית" קטגוריית מגדר לסבית שהתייחסה להופעה וגינונים "נשיים" ובעבר סימנה גם תפקיד מיני של קבלה. כיום גם משמשת לתיאור מאפייני מגדר "נשיים" אצל אנשים מכל המינים והנטיות.
↑  השטחת השדיים על ידי הידוקם באמצעות בד אלסטי.
↑  "לעבור" אימוץ משכנע של תפקיד ולבוש מגדרי המשויכים למגדר המנוגד למין שניתן בלידה.
↑  לאונרד פלטייר הוא פעיל התנועה לזכויות הילידים האמריקאים, שהואשם במותם של שני סוכני אף-בי-איי בקרב יריות בשמורת פיין רידג' ב-1975. ארגוני זכויות אדם מאמינים כי הופלל, וארגון אמנסטי הבינלאומי הכריז עליו כעל אסיר פוליטי.
↑  מומיה אבו ג'אמאל, עיתונאי בכיר ופעיל הפנתרים השחורים מפילדלפיה, נעצר ונשפט ב-1981 באשמת רצח בירייה של קצין משטרה בשם דניאל פוקנר, שרבים מאמינים כי לא ביצע. דינו היה עונש מוות ומאז הוא ממתין לביצוע גזר הדין, הנדחה שוב ושוב עקב ערעורים ולחץ מצד תנועות לזכויות אדם בארצות הברית המאמינות בחפותו.
↑  PrideSource - Annual Philip J. Traci Memorial Reading Feb. 6, web.archive.org, ‏2011-09-29
↑  A transgender warrior spreads the word to Taiwan - Taipei Times, www.taipeitimes.com, ‏2003-12-16
| --- | --- |
בקרת זהויות :  NLI: 987007282289005171  BIBSYS: 90911653  BnF: cb179553838 (data)  CiNii: DA18530762  GND: 129631442  ISNI: 0000 0000 7871 1719  LCCN: n93001897  NKC: ola2003201082  NLA: 35112317  NTA: 33374831X  SNAC: w6ck96nh  SUDOC: 097398470  VIAF: 52773341   WorldCat (עם VIAF): 52773341
מודל למדא-CDM

למדא-CDM, התרחבות מואצת של היקום. ציר הזמן בתרשים סכמטי זה משתרע על פני המפץ הגדול / עידן האינפלציה כ-13.7 מיליארד שנה לפני הזמן הקוסמולוגי הנוכחי.
מודל למדא-CDM ‏(ΛCDM) הוא פרמטריזציה של המודל הקוסמולוגי "המפץ הגדול" שבו היקום מכיל קבוע קוסמולוגי, המסומן על ידי האות היוונית למדא‏ (Λ), הקשור לאנרגיה אפלה, וחומר אפל קר (CDM-‏ cold dark matter). המודל מכונה לעיתים המודל הסטנדרטי של מודל המפץ הגדול היות שהוא המודל הפשוט ביותר שמספק הסברים טובים למאפיינים הבאים של היקום:
הקיום והצורה של קרינת הרקע הקוסמית.
גרמי שמיים בקנה מידה גבוה ותפוצת הגלקסיות.
שכיחותם של היסודות מימן (כולל דאוטוריום), הליום וליתיום.
התפשטות מואצת של היקום על פי אור המגיע מגלקסיות מרוחקות וסופרנובות.
המודל מתבסס על תורת היחסות הכללית כתאוריה הנכונה של כוח הכבידה בקנה מידה קוסמולוגי. המודל הופיע בסוף שנות ה-90 של המאה ה-20 כ"קוסמולוגית קונקורדנציה", לאחר תקופת זמן בה מאפיינים שונים של היקום נראו לא עקביים, ולא הייתה הסכמה רחבה על הרכב צפיפות האנרגיה של היקום.
ראו גם

חומר אפל
היווצרות גלקסיות והתפתחותן
הערות שוליים

↑  "The New Physics: For the Twenty-First Century". הוצאת אוניברסיטת קיימברידג'
מארי קונדו

| --- | --- |

 לידה:  9 באוקטובר 1984 (בת 39) טוקיו, יפן 
 שם לידה:  近藤 麻理恵 
 מדינה:  יפן יפן
 השכלה:  Friends School  Tokyo Woman's Christian University 
 תקופת הפעילות:  מ-1997 
 פרסים והוקרה:  טיים 100 (2015) 
 konmari.com
 
מארי קונדו (ביפנית: 近藤 麻理恵, באנגלית: Kondō Marie; נולדה ב-9 באוקטובר 1984) היא יועצת סדר וארגון וסופרת יפנית.
קונדו כתבה ארבעה ספרים על ארגון וסדר, אשר נמכרו ביחד במיליוני עותקים ותורגמו מיפנית לשפות רבות, ובכלל זה קוריאנית, סינית, ספרדית, אינדונזית, צרפתית, גרמנית, שוודית, פורטוגזית, אנגלית ועברית. בפרט, ספרה "סוד הקסם היפני" (The Life-Change Magic of Tidying Up, ‏ 2011) פורסם בלמעלה מ-30 מדינות, היה רב-מכר ביפן ובאירופה, ופורסם בארצות הברית בשנת 2014.
קונדו נבחרה לאחד מ-100 האנשים המשפיעים ביותר של המגזין "טיים" בשנת 2015.
רקע

קונדו אומרת שהיא התעניינה בסדר וארגון מאז ילדותה. כשהייתה בחטיבת הביניים, נהגה קונדו לרוץ לתוך הכיתה כדי לסדר מדפי ספרים, בעוד חברי הכיתה שלה שיחקו בשיעור חינוך גופני. בכל פעם שהיו בחירות לתפקידים בכיתה, היא לא ביקשה להיות נציגת הכיתה או אחראית להאכלת חיות המחמד. במקום זאת, היא השתוקקה להיות אחראית למדף הספרים כדי להמשיך ולסדר ספרים. קונדו אמרה שיום אחד חוותה פריצת דרך בעניין הסדר והארגון: "הייתי אובססיבית בנוגע למה שאני יכולה לזרוק. יום אחד הייתה לי התמוטטות עצבים והתעלפתי. הייתי מחוסרת הכרה במשך שעתיים. כאשר חזרתי להכרתי שמעתי קול מסתורי, כמו איזה אליל-סדר שאמר לי להסתכל על הדברים שלי יותר מקרוב, והבנתי את הטעות שלי: רק חיפשתי דברים לזרוק. מה שאני צריכה לעשות זה למצוא את הדברים שאני רוצה לשמור. זיהוי הדברים שגורמים לך אושר: זוהי העבודה של סדר וארגון."
קונדו בילתה חמש שנים כמשמשת במקדש שינטו. היא הקימה את העסק שלה לייעוץ בנושא סדר וארגון בגיל 19, כאשר הייתה סטודנטית לסוציולוגיה באוניברסיטה הנוצרית של טוקיו.
שיטת קון-מארי

שיטת הארגון של קונדו ידועה כשיטת קון-מארי, והיא מורכבת מאיסוף כל חפציו של אדם, קטגוריה אחת בכל פעם (בגדים, ספרים, ניירת, קומונו וסנטימנטלי), ולאחר מכן מיונם, ושמירה רק של הדברים ש"מציתים שמחה" (tokimeku ‎– とき めく, המילה ביפנית, פירושה "לרטוט, לפעום, לדפוק"), ובחירת מקום לכל חפץ מאותו זמן ואילך.
קונדו אומרת כי השיטה שלה קיבלה באופן חלקי את השראתה ממסורת דת השינטו העממית היפנית. ניקוי וארגון דברים כראוי יכול להיות תרגול רוחני בשינטו, אשר עוסקת באנרגיה או ברוח האלוהית של דברים (kami) ובדרך הנכונה לחיות (kannagara). קונדו מעבירה סמינרים בעולם בהם היא מכשירה יועצים ויועצות ללוות אנשים בשיטה שהמציאה. כיום בישראל ישנן שבע יועצות קון-מארי מוסמכות - סיוון גונן, ענבל קפלן, אלי מאור, דנה הורוביץ, אנאבל קופרלי, שרית סלע והילה קמפר פילוסוף.
הופעות בתקשורת

דרמה טלוויזיונית בת שני חלקים, המבוססת על קונדו ועל עבודתה, צולמה בשנת 2013. קונדו העבירה הרצאות רבות ונתנה הופעות רבות בטלוויזיה. היא פרסמה סדרה של קטעי וידאו המלמדים את "הדרך הטובה ביותר לקפל למען המראה המושלם".
ב-1 בינואר 2019 החלה נטפליקס לשדר סדרה בשם "עושים סדר עם מארי קונדו" (Tidying Up with Marie Kondo). בסדרה, קונדו מבקרת בכמה בתים מלאי אי-סדר של משפחות אמריקאיות ומנחה אותן בסידור בתיהן בשיטת קון-מארי שלה.
חיים אישיים

קונדו נשואה לטאקומי קאוואהרה (Takumi Kawahara). לבני הזוג שלושה ילדים.
נכון לשנת 2019, היא ומשפחתה מתגוררים בלוס אנג'לס, קליפורניה.
הערות שוליים

1 2 3 4  "Kissing Your Socks Goodbye: Home Organization Advice from Marie Kondo". The New York Times. נבדק ב-26 באוקטובר 2014. {{cite news}}:  (עזרה)
↑  "Gramedia.com – Marie Kondo, "The Life Changing Magic Of Tidying Up" (Indonesian Version)". Gramedia Indonesia – Online books. 2018. נבדק ב-31 במרץ 2018. {{cite web}}:  (עזרה)
1 2 3  Maloney, Jennifer; Fujikawa, Megumi (26 בפברואר 2015). "Marie Kondo and the Cult of Tidying Up". Wall Street Journal. נבדק ב-1 במרץ 2015. {{cite web}}:  (עזרה)
↑  Jamie Lee Curtis (2015). "Marie Kondo". Time Magazine. נבדק ב-16 במאי 2017. {{cite web}}:  (עזרה)
1 2 3  "Marie Kondo is the maiden of mess". Theaustralian.com.au. נבדק ב-26 באוקטובר 2014. {{cite web}}:  (עזרה)
↑  Maguire, Katy (7 ביולי 2016). "6 surprising things about Marie Kondo and her life-changing method". Well+Good LLC. נבדק ב-13 באוגוסט 2016. {{cite web}}:  (עזרה)
↑  "Japanese-English translation: tokimeku: Dictionary". kanjijapanese.com. נבדק ב-1 במרץ 2015. {{cite web}}:  (עזרה)
1 2  "Japan's 'queen of clean' promotes benefits of a tidy home". The Globe and Mail. נבדק ב-26 באוקטובר 2014. {{cite web}}:  (עזרה)
↑  "How KonMari's phenomenal book can help put your house in order". Japantimes.co.jp. נבדק ב-26 באוקטובר 2014. {{cite web}}:  (עזרה)
↑    Danielle Demetriou, ‏Japan's decluttering guru says she is on a mission to 'organise the world', The Telegraph, 16 January 2016
↑  "人生がときめく片づけの魔法". ntv.co.jp. נבדק ב-7 במרץ 2015. {{cite web}}:  (עזרה)
↑  "As Marie Kondo gets her own Netflix show, can she help me tidy up?". iNews. 31 בדצמבר 2018. נבדק ב-12 בינואר 2019. {{cite web}}:  (עזרה)
1 2  Fujikawa, Megumi (9 באוגוסט 2017). "Should You Kondo Your Kids?". Wall Street Journal. נבדק ב-9 באוגוסט 2017. ...2-year-old Satsuki Younger sister Miko, 10 months, Ms. Kondo’s husband, Takumi Kawahara, 33, ... {{cite web}}:  (עזרה)
↑   טוניה ג. סניידר. הסיבות האמיתיות לכך שהקסם משנה-החיים של מרי קונדו לא עובד בשביל הורים. וושינגטון פוסט, 14 בינואר 2016.
| --- | --- |
בקרת זהויות :  NLI: 987007571038405171  PLWABN: 9810673224905606  BIBSYS: 1453362517401  BnF: cb16953656k (data)  CiNii: DA1855807X  GND: 1089695640  ISNI: 0000 0003 7573 0131  LCCN: n2014025714  LNB: 000231266  MusicBrainz: d736ed2f-c94a-4559-9733-8bb9b8fdc01a  NDL: 01232466  NKC: xx0197649  NLK: KAC201112557  NSK: 000659209  NTA: 390721212  RERO: 02-A023398976  SUDOC: 185399177  VIAF: 252504981   WorldCat (עם VIAF): 252504981 
קונדו בשנת 2015.
מוריס דונה

| --- | --- |

 לידה:  12 באוקטובר 1859 הרובע הראשון לשעבר של פריז, צרפת 
 פטירה:  31 במרץ 1945 (בגיל 85) הרובע השמיני של פריז, צרפת 
 שם לידה:  Charles Maurice Donnay 
 מדינה:  צרפת 
 מקום קבורה:  שאטו 
 מקום לימודים:  אקול סנטרל פריז, Lycée Michelet, Vanves 
 שפות היצירה:  צרפתית 
 יצירות בולטות:  Éducation de prince, Le Torrent, Amants, Lysistrata, בפסקה זו רשומה אחת נוספת שטרם תורגמה 
 הושפע מ:  אריסטופאנס 
 פרסים והוקרה:  קצין גבוה בלגיון הכבוד 
 
מוֹרִיס דוֹנֵה (בצרפתית: Maurice Donnay;‏ 12 באוקטובר 1859 – 31 במרץ 1945) היה מחזאי צרפתי.